cyanic-selkie/wikianc huggingface dataset:
Altavilla Silentina
Altavilla Silentina éte 'nu comune tagliáne de 6.724 crestiáne.
ISO 3166-2:GM
ISO 3166-2:GM ète 'n'ISO stàndàrd ca dìcë lë codecë geografechë: Jè 'nu sotto 'nzieme dë l' ISO 3166-2 ca s'applëchesce a 'u Gambia.
Monte Porzio
Monte Porzio éte 'nu comune tagliáne de 2.557 crestiáne.
Curtatone
Curtatone éte 'nu comune tagliáne de 13.185 crestiáne.
San Giorgio di Pesaro
San Giorgio di Pesaro éte 'nu comune tagliáne de 1.308 crestiáne.
Rea (PV)
Rea éte 'nu comune tagliáne de 468 crestiáne.
Piscinas
Piscinas éte 'nu comune tagliáne de 886 crestiáne.
Sulbiate
Sulbiate éte 'nu comune tagliáne de 3.305 crestiáne.
Olivetta San Michele
Olivetta San Michele éte 'nu comune tagliáne de 212 crestiáne.
Bibiana (TO)
Bibiana éte 'nu comune tagliáne de 2.854 crestiáne.
Morrovalle
Morrovalle éte 'nu comune tagliáne de 9.534 crestiáne.
Trezzone
Trezzone éte 'nu comune tagliáne de 202 crestiáne.
Genzano de Rome
Genzano de Rome (in tagliàne Genzano di Roma) éte 'nu comune tagliáne de 22.685 crestiáne.
Curti
Curti éte 'nu comune tagliáne de 6.998 crestiáne.
Genzone
Genzone éte 'nu comune tagliáne de 345 crestiáne.
Peglio (CO)
Peglio éte 'nu comune tagliáne de 197 crestiáne.
Visciano
Visciano éte 'nu comune tagliáne de 4.607 crestiáne.
Castel Campagnano
Castel Campagnano éte 'nu comune tagliáne de 1.627 crestiáne.
Selvazzano Dentro
Selvazzano Dentro éte 'nu comune tagliáne de 21.164 crestiáne.
Biccari
Biccari éte 'nu comune tagliáne de 3.031 crestiáne.
Masciago Primo
Masciago Primo éte 'nu comune tagliáne de 279 crestiáne.
Civezza
Civezza éte 'nu comune tagliáne de 563 crestiáne.
Sisteme 'Ndernazionale de aunità de mesure
'U Sisteme 'Ndernazionale de aunità de mesure (jndr'ô frangise Système international d'unités), abbreviate jndre SI e pronungiate esse i, jè 'u cchiù diffuse 'mbrà le sisteme de aunità de mesure. Assieme a 'u Sisteme CGS, jè spesse indicate cumme sesteme metriche decimale, specialmende jndre le paise anglosassone.
Le aunità, 'a terminologgije e le raccomandazione d'u Sisteme 'ndernazionale sonde stabelite d'a Conférence générale des poids et mesures (CGPM), denominate jndre 'u tarandìne "Conferenze generale de le paise e de le mesure", organisme cullegate cu 'u Bureau international des poids et mesures (BIPM), chiamate jndre 'u tarandìne "Ufficie 'ndernazionale de le paise e de le mesure"; totte e doje le organisme sonde state crejete durande 'a Convenzione d'u Metre d'u 1875.
Quiste sisteme de grannezze fiseche e aunità de mesure nasce jndr'ô 1889 cu 'a 1ª CGPM e da stù momende se chiame "Sisteme MKS" purcé combrendeve sule le aunità fondamendale de lunghezze (metre), masse (chilogramme) e timbe (seconne). Jndr'ô 1935, sus a 'na proposte d'u fiseche tagliàne Giuanne Giorgi, 'u sisteme fù denominate "Sisteme MKSΩ" ed adottate d'a Commissione Elettrotecniche 'Ndernazionale, purcé 'a quarte aunità fondamendale 'ndrodotte fu l'ohm, pè 'a mesure d'a resistenze elettreche. Jndr'ô 1946, sus a 'na proposte de Giuanne Giorgi, 'a CGPM approve 'a trasute de l'ampere cumme aunità de mesure fondamendale d'a corrende elettreche, pè sostituì 'a resistenze elettreche. Nasce accusì 'u "Sisteme MKSA", chiamate pure "Sisteme Giorgi" 'n onore d'u fiseche. Jndr'ô 1954, 'a 10ª CGPM, mitte pure 'u kelvin e 'a candele cumme aunità de mesure fondamendale. Jndr'ô 1961 'a 11ª CGPM sancisce 'a nascite d'u Sisteme 'ndernazionale (SI). Jndr'ô 1971 'a 14ª CGPM mitte pure 'a mole 'mbrà le aunità fondamendale de quiste sisteme.
Ôsce, accusì, 'u SI jè basate sus a sette grannezze fiseche fondamendale (cu le respettive aunità de mesure), cu le quale sonde definite le grannezze fiseche derivate (e respettive aunità de mesure). 'U SI, inoltre, definisce 'na sequenze de prefisse da premette a le aunità de mesure pè identifecà le lòre multiple e sottomultiple.
'U Sisteme 'ndernazionale jè 'nu sisteme coerende, purcè le soje grannezze fiseche e aunità derivate se recavane cumme prodotte de grannezze fiseche e aunità fondamendale.
Norme de scretture
Pè uniformà 'a grafie ed evità accussì errore de 'nderpretazione, 'u SI prevede 'nu certe numere de norme pè 'a scretture de le aunità de mesure e de le relative simbole.
Scretture de le aunità
Pè quanne reguarde le aunità de mesure, jedde onne a esse scritte pè estese, e non indicate cu 'u simbole, se 'nzerite jndre 'nu teste discorsive; 'a scretture estese ha da esse jndre 'nu carattere tunne minuscole e s'onne da evità signe grafeche cumme accende o signe diacriteche. Pè esembie se deve scrivere ampere, e non ampère o Ampere.
Scretture de le simbole
Quanne se ausane le simbole, quiste onne da esse indicate cu l'iniziale minuscole, ad eccezione de chidde jndre cui l'aunità de mesure jè eponime o derive da 'u nome de 'nu crestiáne; pè esemie, pè 'u chilogramme se scrive kg e non Kg, mendre 'u simbole SI d'a pressione, dedicate a Blaise Pascal, jè Pa, mendre l'aunità de mesure jè scritte pè estese 'n minuscole pascal. 'U seconne jè s e non sec, 'u gramme g e non gr. L'uneche eccezione jè permesse pè 'u litre addò jè accettabbele sie 'a l ca 'a L.
A 'u condrarie de le abbreviazione, le simbole d'u SI non g'onne maje da esse seguite da 'nu punde (pè 'u metre: m e non m.); jidde onne da seguì inoltre 'u valore numeriche e non precederle (se scrive 20 cm, e non cm 20) cu 'nu spazie 'mbrà le numere e le simbole: 2,21 kg, ². Jndre aunità de mesure comboste (pè esembie 'u newton metre: N m) le simbole de le singole aunità onne da esse scucchiáte da 'nu spazie o da 'nu punde a mmienze altezze; non g'è ammesse l'auso de otre carattere, cumme pè esembie 'u trattine: pè esembie se pòte scrive N m oppure N·m, ma non N-m. Jndre 'nu case de scucchiámende 'mbrà aunità de mesure, se pòte ausà 'a frazione / (o 'a barre orizzondale) o 'nu esponende negative: pè esembie J/kg o J kg−1 o J·kg-1.
Sinnache de Tarde
Quiste jè l'elenghe de le sinnace de Tarde da 'u 1937:
Sisteme 'Ndernazionale de aunità de mesure
Scretture de le simbole
Jè preferibbele non g'ausà 'u tagiàne o 'u grassette pè le simbole, pè fà 'n mode da defferenziarle da le variabbele matemateche e fiseche (pè esembie, m pè 'a masse, l pè 'a lunghezze).
Sinnache de Tarde
Regne d'Itaglie
* Commissarie prefettizie
Sisteme 'Ndernazionale de aunità de mesure
Scretture de le cifre
'U SI ause le spazie pè scucchià le cifre 'ndere jndre gruppe de ttrè. Pè esembie 1 000 000 o 342 142 (condrariamende a le virgole e a le punde ausate jndre otre sisteme: 1,000,000 o 1.000.000). Inoltre, 'u SI ause 'a virgole cumme scucchiatore 'mbrà numere 'ndere e quidde decimale cumme pè 24,51. Jndr'ô 2003 'u CGPM hagghie congesse 'a possibilità de ausà 'u punde jndre teste jndr'à lènga 'nglise.
Sinnache de Tarde
Regne d'Itaglie
** Podestà
Sisteme 'Ndernazionale de aunità de mesure
Disposizione de legge
'U SI jè ausate jndre ogne naziune e, jndre alcune de jedde, 'u soje ause jè obblegatorie. Cumme jndr'à Itaglie, addò l'use d'u SI jè state adottate ufficialmende pè legge a le sense d'u DPR 802/1982 e d'a Direttive d'u Conziglie CEE d'u 18 ottommre 1971 71/1354/CEE cangiate 'u 27 luglie 1976 (76/770/CEE), 'u soje utilizze jè obblegatorie jndr'à stesure de atte e documende cu valore legale; pertanne 'u mancate respette de le norme de scretture sopraccitate potrebbe combortà l'invalidazione de quiste atte.
Sinnache de Tarde
Repubbleche Tagliàne
* Commissarie prefettizie ** Sinnache facende funzione
Sisteme 'Ndernazionale de aunità de mesure
Aunità fondamendale
Ogne otre grannezze fiseche (e 'a relative aunità de mesure) j 'na combinazione de dò o cchiù grannezze fiseche (aunità) de base, o 'u reciproche de une de jedde. Cu l'eccezione d'u chilogramme, totte le otre aunità sonde definibbele mesuranne fenomene naturale. Inoltre, jè da notà ca 'u chilogramme jè l'uneche aunità de mesure de base ca tène 'nu prefisse: quiste purcè 'u gramme jè assaje "piccenne" pè 'a maggior parte de le applicazione prateche.
Aunità derivate
La maggior parte de le grannezze fiseche derivate sonde 'na moltiplicazione o 'na divisione de grannezze fiseche de base. Alcune de jedde tènene nome assaje particolare. Jndre quiste mode, non sule se vide subbete subbete 'a relazione ca 'ndercorre 'mbrà dò grannezze fiseche me, cu 'nu condrolle dimensionale, jè facele verifecà 'a correttezze d'a proprie fatije.
Prefisse
Le aunità SI pòtene avè prefisse pè fà devendà cchiù facilmende ausabbele granne e piccele mesurazione. Pè esembie, 'a luce visibbele tène 'na ambiezze d'onde ca jè pare cchiù o mene a 0,0000005 m, ca, cchiù comodamende, jè possibbele scrive cumme 500 nm.
Cavaglià
Cavaglià éte 'nu comune tagliáne de 3.665 crestiáne.
Sisteme 'Ndernazionale de aunità de mesure
Prefisse
Se pòte vedè 'a 'mbortanze de ausà correttamende le simbole maiuscole e minuscole pè evità ambiguità. Non g'è cchiù permesse ausà cchiù prefisse 'n cascate: pè esembie, non se pòte scrive 10 000 m = 1 dakm.
Aunità non SI accettate pè essere ausate cu 'u Sisteme 'ndernaziunale
Quèste aunità sonde accettate apprisse a quèdde ufficiale d'u SI 'n quanne 'u lòre ause jè ôsce a die assaje diffuse jndre totte 'a populazzione pure ce non de 'nu ambiende scientifeche. 'U lòre ause jè tollerate pè permette a le studiuse de fà capì le lòre recerche a 'nu pubbleche assaje cchiù ambie, pure de non esperte jndr'ô settore. Quèste categorije tène specialmende aunità de timbe e de angole. 'N teorie pure le simbole ° ' " sonde da esse scritte distanziate da 'u valore numereche, pè esembie 25 °C jè 'a forme corrette, mendre 25 °C jè 'a forme sbagliate.
Aunità non SI accettate purcè cchiù precise
Quèste aunità sonde accettate purcè quèdde previste ufficialmende da 'u SI sonde pigghiate tramite relaziune fiseche ca 'ncludone costande ca non ge sonde canosciute cu precisione sufficiende. Jndre quiste case se tollere l'ause de otre aunità non ufficiale pè 'a cchiù granne precisione recavate.
Otre aunità non SI ôsce a die accettate
Quèste aunità sonde ôsce a die ausate jndre condeste commerciale, legale, e jndr'à navigazziune. Quèste aunità sonde da esse definite jndr'à relazione cu 'u SI jndre ogne documende jndre cui sonde ausate. 'U lòre ause non g'è conzigliate.
Monde Porzio Catone
Monde Porzio Catone (in tagliàne Monte Porzio Catone) éte 'nu comune tagliáne de 8.701 - (al 30/04/2006) M: 4253 F: 4448 crestiáne.
Raffaelle Sanzio
'A formazione artistiche (1483 - 1504)
Raffaelle ha nate a Urbino «l'anne 1483, jndr'à 'nu venerdie sande, a le ttrede de notte, figghje de Giuanne de' Santi, ca ere 'nu pittore ca non g'ere assaje brave, ma ere sembre n'omme de ingegne bbuene e abituete a 'ndirizzà le figghje pe quedda via bbone ca pe sfortune non ge l'avere fatte vedè quanne jidde ere piccinne».
Raffaelle ha state 'u prime e uniche figghje de Giuanne Santi e de Magia de Battista de Nicola Ciarla, 'a mamese ca pò more 'nu picche de timbe apprisse, 'u 7 ottommre 1491. L'attene, assaje canusciute jndr'à cetate de Urbino, pittore e autore de 'na storie d'a pitture condemboranea in verse, se 'nzurò n'otra vote cu 'na certa Bernardina, e avìe da jedde 'a figghja Elisabetta.
Raffaelle 'mbarò le prime cose d'u disegne e d'a pitture jndr'à botteghe de l'attene, «onde non passarono molti anni che Raffaello, ancor fanciullo, gli fu di grande aiuto in molte opere che Giovanni fece nello stato d'Urbino». Avveramende, Raffaelle tenève sulamende undece anne quanne l'attene murìe 'u 1° agoste 1494, e non ge se sape cumme ha fatte 'u pittore uagnone pe arrevà jndr'à botteghe d'u Peruggine: non ge pare 'nfatte vere 'a notizie d'u Vasari ca dice ca Raffaelle avere state allieve d'u Peruggine apprime ca muresse l'attene e a mamese. Jè comungue certe ca «studiando Raffaello la maniera di Pietro, la imitò così appunto e in tutte le cose, che i suoi ritratti non si conoscevano dagli originali del maestro, e fra le cose sue e di Pietro non si sapeva certo discernere».
S'a ritenute de vedè n'intervente sue jndr'à tauele d'a Natività d'a Madonne d'a chiesera de Sanda Marie Nove a Fano, combiute jndr'à 'u 1497, e jndr'à l'affresche d'u Colleggie d'u Cambie a Perugia, d'u 1498, ma pare ca 'a prima opera soje p'a quale se pò dà 'nu reale credite attributive jè 'a Madonne d'u Piccinne, affreschete jndr'à camera addò se penze ha nate, jndr'à Casa Santi a Urbino, ca jè cchiù o mene d'u 1498.
'U 10 decemmre 1500 'u magister Rafael Johannis Santis de Urbino e Evangeliste da Pian de Meleto avèrene da le sore d'u convende de Sand'Agustine a Cetate de Castidde 'a commissione d'a Pala d'u beate Nicola da Tolentino, spicciete 'u 13 settemmre 1501. Ruvenete da 'nu terramote jndr'à 'u 1789, fu destrutte e disperse - le doje tavule cu le mirachele d'u beate a Detroit e quedde de l'Eterne a 'u Musee de Capodimonte sonde attribuite a Evangeliste - se recanosce sicuramende cumme parte de quedda pala e de mane soje l ' Angele cunservete jndr'à Pinacoteche Tosio-Martinengo de Brescia; pure 'u frammende de l ' Angele d'u Louvre jè attribuite a Raffaelle.
Manghe 'a documendazione sus a l'opere ca onne state fatte cchiù o mene jndr'à 'u 1501: 'a Madonne leggende cu 'u Piccinne e 'a Madonne cu 'u Piccinne e le sande Gerolamo e Frangische de Berline e 'u San Sebastiane de l'Accademia Carrara de Bergamo, tutte de ispirazione perugginesche, 'nvece 'a commissione ca le fu fatte sembre jndr'à quidde anne da le clarisse de Monteluce, vecine a Perugge, de 'na Incoronazione d'a Madonna, non ge fu spicciete maje da jidde e a tavule, 'nfine fu eseguite da Giulie Romano, fu cunzignete a le sore sulamende cinghe anne apprisse 'a morte d'u Maestre.
L ' Abbevèscemende de San Paolo d'u Brasile s'acchieve jndr'à l'Ottecinde jndr'à 'na collezzione scozzese e fu vennute a 'u Musee brasiliane cumme opere de Mariano de ser Austerio; 'a critiche, ca ere già scuasciete sus a l'attribbuzione 'mbrà 'u Peruggine e Raffaelle, jè osce a die concorde pe attribuirla a Raffaelle, acchianne precisamende 'na chiare ispirazione d'u maestre de Cetate d'a Pieve, aunìte comungue a referimende a 'u Pinturicchie - jndr'à 'u paessagge, jndr'à le particolere d'a decorazione d'u sarcofago e jndr'à preziosità de le vestiti de le personagge - seconne l'indicazione d'u Longhi, ca ere 'nu sostenitore de n'influsse, jndr'à le prime anne d'u sechele, de le mode d'u raffinete maestre peruggine.
Angore mutive d'u Peruggine sonde presende jndr'à Crocefissione cu doje angele, 'a Madonne e le sande Gerolamo, Maddalena e Giuanne Evangeliste, ca fu appettete p'a chiesera de San Dumenece de Cetate de Castelle e jè dette pure Crocefissione Mond da 'u nome d'u collezioniste 'nglese ca l'ha vennute a National Gallery de Londre jndr'à 'u 1924, e porte a le pide d'a croce 'a firme «Raphael Urbinas P.».
L ' Ingoronazione d'a Vergine o o «Pala Oddi», purcè commessa jndr'à 'u 1502 da Maddalena de l'Oddi p'a chiesera peruggine de San Frangische, spicciò, apprisse 'a requisizione fatte da le Frangise jndr'à 'u 1797, a Pinacoteche Vaticane. Non ge convinge 'a disposizione a doje piane - le apostole da 'u vasce uardene a l'ingoronazione ca avene in ciel - mendre Raffaelle se sforze de varià atteggiaminde e 'spressiune, testimonianne accussì 'na ricerche personele.
P'a chiesera de San Frangische de Cetate de Castelle fu commissionete da 'a famigghje Albizzini 'u Sposalizio d'a Vergine, addò restò fine a 'u 1798 pe passà a Accademie de Brera jndr'à 'u 1806; combiute jndr'à 'u 1504, jè firmete sus a 'u fregie d'u portico d'u tembie «Raphael Urbinas». Jè debitore de doje dipinte d'u Peruggine; d'a Consegne de le chiave d'a Cappella Sistine e soprattutte de l'analoghe Matrimonie, osce a die a Caen, ca 'u Maestre umbre avere appene spicciete de appettà p'a Cattedrele de Perugge. Raffaelle mazzesce e 'nzieme fece cchiù 'mbonende l'architetture d'u tembie ca, allundanete prospetticamende, pigghje 'na funzione de asse de referimende p'a disposizione circolere de le figure ca stonne in prime piane.
'U periode fiorendine (1505 - 1508)
Jndr'à l'autunne d'u 1504 Raffaelle jè a Firenze, forse raccomandete a 'u gonfaloniere Pitre Soderini da Giuanna Feltria, figghje de Federiche da Montefeltro e mugghere de Giuanne d'a Rovere. Arrevete a Firenze e «fatta amicizia con alcuni giovani pittori, tra furono Ridolfo Ghirlandaio, Aristotile S. Gallo, ed altri, fu nella città molto onorato e particolarmente da Taddeo Taddei, il quale lo volle sempre in casa sua ed alla sua tavola, come quegli che amò sempre tutti gli uomini inclinati alla virtù», p'u quale Raffaelle facì jndr'à 'u 1506, 'a Madonne d'u prate de Vienna - ca 'u Vasari giudechesce angore jndr'à 'u mode d'u Peruggine e, forse l'anne apprisse, 'a Madonne Bridgewater de Londre, «molto migliore», purcè jndr'à 'u frattimbe Raffaelle studianne «studiando apprese».
Raffaelle avere arrevete a Firenze avenne angore 'nu sacche de commissiune da combletà: jndr'à 'u 1503 avere ricevute l'incareche, da le sore d'u convende de Sant'Andonie a Perugge, de 'na pale d'altare, 'a Pala Colonna, ca avìe 'na longa elabborazione, sonde visibbile le differenze 'mbrà 'a lunette angore «umbre» e 'u gruppe «fiorendine» d'a tavule cendrele. Spicciete jndr'à 'u 1506, 'u comblesse d'a pala tenève, a parte l'elemende cendrele e a lunette - mò a 'u Metropolitan Museeum de New York - cinghe tavulette ca furmavene 'a predella: 'u Sande frangeschene e 'u Sand'Andonie da Padova, mò a Dulwich, 'a Pietà mò a Boston, 'a Sciute a 'u Calvarie, mò a National Gallery de Londra e l ' Orazione jndr'à l'orte, ca pure jedde ste a 'u Metropolitan de New York. 'U comblesse fu 'nfatte smembrete e vennute da le sore de Sand'Andonie jndr'à 'u 1677 a 'u peruggine Andonie Bigazzini, e da quiste arrevò a famigghja romane d'a quale ha pigghjete 'u nome, pò a le Borbone de Napule e da aqquà fine in Spagna jndr'à 'u 1861 e a fine jndr'à le State Aunìte d'America jndr'à 'u 1901. Jndr'à 'u Sogne d'u Cavaliere, combosizione ca pare semblice, ma ca jè 'u resultete de 'na ricerche sottile de equilibbrie de le masse ca stonne in prime piane e de le piane ca degradane jndr'à 'u funne, Raffaelle affrondò 'nu teme gradite a le ambiende 'ndellettuale fiorendine, impregnate de neo-platonismo: quidde de l'esortazione a 'u bbene, a 'u scacchiaminde de le piacere de l'anime cchiuttoste ca de quidde d'u cuerpe. Seconne Andrè Chastel l'iconografie d'u dipinde pigghje le fonde sue da 'u poeme de Silio Italico Punica, acchiete da l'umaniste Poggio Braccolini jndr'à 'u 1417, e da 'u Somnium Scipionis de Macrobio: jndr'à 'u sogne, Scipione avene esortete da Pallade, a sinistre, a seguì 'a vie de le virtù, evitanne quedda d'u vizie, indichete da Venere, a destre.
'A tavulette de le Ttre Grazie jè 'u pendant d'u Sogne e rappresende 'u condinue de l'esortazione: Castità, Bellezze e Ammore recompensene l'eroe cu le pome de le Esperidi. Le doje tavule avessere essere state dedichete a 'u uagnungidde Scipione de Tommaso Borghese e 'nfatte lore appartenene a quedda famigghja romane fine a fine d'u Settecinde, passanne apprisse inn Inghilterre addò 'u Sogne d'u Cavaliere restò, 'nvece le Ttre Grazie arrevarene a 'u Musee de Chantilly jndr'à ìu 1885.
Pure 'a commissione recevute a Perugge jndr'à 'u 1504 pe 'na Madonne cu 'u Piccinne e le sande Giuanne Battista e Nicola da scaffà jndr'à Cappelle Ansidei d'a chiesere de San Fiorenzo, fu combletete, seconne quande pare leggerse jndr'à 'u dipinde, jndr'à 'u 1505. 'A pale, ca porte sus a 'u trone 'a scritte «SALVE MATER CHRISTI», scì in Inghilterre jndr'à ìu 1764 fine a spiccià a 'u National Gallery jndr'à 'u 1885 ca conserve pure 'nu stuezze d'a predella. Jndr'à l'opere angore de 'spirazione umbre, Raffaelle apporte 'na sostanziele semblificazione de l'imbiante architettoniche, accussì da dà a l'inzieme 'na cchiù efficace e rigorose monumentalità.
Pe Guidobaldo da Montefeltro Raffaelle avrebbe appettete jndr'à 'u 1505 ttre tavulette de soggette simile, San Michele e 'u draghe e doje San Giorgio e 'u draghe: 'u San Michele e une de le doje San Giorgio 'nu picche dopo passarene, non ge se sape cumme è, a 'nu scanusciute milanese ca l'avrebbe vennute a 'u conde piacendine Ascanio Sforza - ca tenève 'u stesse nome d'u cchiù famose cardinale - passanne pò a 'u cardinale Mazzarino e da quiste a Luigi XIV spiccianne a 'u Louvre, ' u terze San Giorgio ha state donete da Guidobaldo a Enrico VII d'Inghilterre jndr'à 'u 1506, e da addà, apprisse a lunghe passagge de proprietà arrevò jndr'à sede de osce a die de Washington. Le prime anne d'u soggiorne fiorendine sonde chidde de 'nu sacche de Madonne c'u Piccinne: 'a Madonne cu 'u Piccinne e San Giuannine, dette pure Madonne Diotallevi, da 'u nome d'u collezioniste riminese ca 'a vennì a le Musee berlinese jndr'à 'u 1842 cumme opere de Peruggine, 'a Madonne cu 'u Piccinne o Madonne Connestabile, purcè 'u Connestabile de Perugge ere 'u proprietarie ca vennì 'a tavule jndr'à 'u 1871 a le Collezione 'mberiale de San Pietroburgo, 'a Madonne Cowper de Washington - ca avere già appartenute a le lords Cowper de Panshanger - 'a Madonne Torrenova, vennute jndr'à 'u 1854 da 'u duche de Terranove a le Musee de Berline e 'a Madonne d'u Granduche de Palazzo Pitti, appartenute già a 'u pittore Carlo Dolci, ca fu acquistete jndr'à 'u 1799 da Ferdinande III de Toscana.
'U Trasporte de Criste muerte (Gallerie Borghese, Rrome) jè 'u suggette prengepàle d'a pala «Baglioni», appettete jndr'à 'u 1507 pe San Frangische de Perugge; ve se iacchie eccezzionalmende 'nu stile teso, cu 'na ricerche plastica 'spirete a Michelangele. L'affresche cu 'a Trinità e sande, appettete a San Severe de Perugge, fece vedè jndr'à certe belle ritratte jndr'à le quale manifeste l'influenze de Leonarde: Femmena in cinta, Agnolo Doni e Maddalena Doni (Palazze Pitti), sus a 'u sfonde de 'nu paesagge cumme 'a Dama cu 'u liocorno (Gallerie Borghese). D'u 1508 cchiù o mene jè 'A Mute (Gallerie nazionele, Urbino), capelavore d'a ritrattisteche de Raffaelle, pure quiste caratterizzete da l'adesione a mutive leonardesche.
'U periode romane (1509 - 1520)
'A fine d'u 1508 vedìe 'u trasferimende sue a Rrome addò, quanne tenève appene vendecinghe anne, prestò servizie pe Papa Giulie II: de stu periode sonde le decorazziune de le camere papale jndr'à 'u Palazze Vaticano, cumme 'A scole d'Atene.
Pure ca s'avere 'ngraziete otre mecenate presse le quale prestò servizie, Raffaelle tenìe 'a posizione de pittore papale, proseguenne 'a fatije sotte 'u papate de Papa Leone X, successore de Giulie II ca l'affidò l'incariche de custodie e reggistrazione de le marme andiche. Sotte 'u pontifichete de Giulio II 'a fame de Raffaelle crescì accussì tande ca fu nnominete jndr'à 'u 1514 architette d'a Basiliche de San Pitre, pure ca 'a morte de l'artiste, ca avvenìe 'u 6 abbrile 1520, non g'a permesse a le pruggette origginale de essere purtate a combimende seconne le idee origginarie.
Otre edific purtate a termine jndr'à capitale sonde, tra le tande, 'u Palazze Branconio de l'Aquila jndr'à 'u Borghe, e 'a chiesera de Sand'Eliggie de le Orefece vecine via Giulia.
Avere state 'u stesse Bramante a proporre a Raffaelle cumme successore sue, grazie a fame ca avere cumme pittore.
Palazze
Raffaelle pruggettò (seconne Vasari) 'u palazze d'u protonoriate apostoliche Giuanne Battista Braconio de l'Aquila, ca fu scettete 'nderre jndr'à 'u Seicinde pe fa spazie a 'u colonnete d'u Bernini nnande a San Pitre. 'A facciete tenève cinghe campate (referimende a 'u Caprini), ma jndr'à 'u palazze de l'Aquila 'u pianterrene, ca avere essere affidate a botteghe, non g'ere bugnete ma articolete da 'n'ordine tuscanico 'mbrà archete beghine. A 'u piane superiore Raffaelle lasse le ordine classece, scauscianne accussì a tradizione da Palazze Rucellai a Palazze Caprini. Ce se combronde 'u Palazze de l'Aquila cu quidde bramantesche, cu 'na distinzione chiara chiara 'mbrà l'eleminde purtande e parte de jenghimende, ' a facciete d'u prime pare 'nguiete e senza loggica. L'ordine classiche se jacchie sule addò se manifeste 'nu reale rapporte 'mbrà careche e sostegne. Palazze Vidoni Caffarelli, pure ca ha state fatte in stile raffaellesche, non ge fu pruggettete da Raffaelle. In origgine 'a facciete ere de sette cambete; 'u prolugamende e l'urteme piane appartenene a 'na fase de costruzione cchiù tarde. 'U piane terre ha state trattete cumme a 'nu basamende bugnete (orizzondele), le colonne binate a 'u piane nobbile rechiamene pure loro a Bramante. Le colonne binate viste ca sonde l'uniche elemende vertichele assumene 'na granna 'mbortanze.
Ville Madama
Jndr'à l'urteme anne d'a vita soje, Raffaelle fatiò a 'u pruggette d'a ville a Monte Mario. Sovrintendenne de le lavore fu nnomenete Andonie da Sangalle 'u Uagnone, ca ere assistende de Raffaelle a San Pitre. 'Nu disegne fece vedè 'u state d'u pruggette jndr'à 'u 1520, addò, jndr'à 'u cendre d'a ville s'avere acchià 'nu granne cortile circolere. A parte le stanze, 'a ville avere combrennere 'nu tiatre, stalle pe docinde cavaddere, n'immense ippodrome e giardine cu sciueche d'acqua; 'na granna scalinete, avere purtà a l'ingresse d'a ville. 'A Curia, apprisse a l'elezione de Clemente VII, non ge puteve condinua le lavore a 'u Belvedere; accussì se fermarene pure chidde a Monte Mario. 'U stuezze comblete avenìe ascuete duranne 'u |Sacche de Rrome. Apprisse 'nu restaure 'a ville addevenìe proprietà de Margherite de Parma (da stu fatte 'u nome Ville Madama). L'unece stuezze de l'edifice origginele sonde, a parte quacche zone d'u giardine, sulamende certe stuezze incomblete d'a rotonde, cinghe camere e 'na loggie a ttre cambete.
Steve n'idea de fà cumme jndr'à 'u Cortile d'u Belvedere (terrazze) ma avenìe abbandunete. Non g'esisteve n0uniche punde da 'u quale vedè 'a ville;n l'ippodrome, 'u tiatre, 'a loggie, le terrazze d'u giardine e pure 'u vestibbele erene penzete pe essere ausete o tutte 'nzieme o pure sulamende une a vote. Jndr'à Ville Madama acchieme 'a stesse inzistenze sus a le visuele inderne, cumme jndr'à Cappelle Chigi, e 'a stesse rinunge a 'nu sisteme strutturele ca guverne tutte l'inzieme, cumme Palazze d'Aquila.
Basiliche de San Pitre
'A fatie de Raffaelle a San Pitre s'a svolte sotte a cattive auspice, purcè Leone X ere avveramende picche inderessete rispette a 'u predecessore sue a l'edifice nueve. Se congendreve de cchiù sus 'a facciete d'a chiesere de famigghie, San Lorenze a Firenze, sus 'a ricostruzione de San Giuanne de le Fiorendine, a Rrome (jndr'à 'u frattimbe le lavore a San Pitre procedettere assaie cunge cunge).
'Nu sole disegne se pò attribuì a Bramante, assaie 'nvece a Raffaelle; quiste urteme ere solite preparà 'nu sacche de dipinde cu le disegne metodece e accurete (se rese cunde ca non g'ere possibbele 'na sola chiande pe tutta San Pitre). Ere comblichete mettè tutte pe iscritte, allore Raffaelle ausò 'nu sisteme nuève, quidde d'a proiezione ortogonele (dice: l'architette non ge tène abbesogne de sapè disegnà cumme a 'nu pittore, ma de avè le designe ca le permettene de vedè l'edifice accussì cumm'è). Lassò 'a configurazione prospetteche d'u Bramante.
Sebastiane Serlo precise ca 'nu sacche de strezze d'u modelle btramandesche sonde ingomblete, e Raffaelle disegnanne 'a propria chiande ausò n'otra vote le idee de Bramante. Sta chiande se distingue da tutte l'otre p'a combleta chiarezza soje: 'na navate de conghe cambate, cu navate laterele, avene mise nnande a 'u spazie cupelete bramandesche; 'a facciete jè costituite da 'n'ambie portiche a doje piani, le pilastre presendene paraste a doppie verse 'a navate maggiore e verse a chidde laterele. L'irtezze d'a navate maggiore ere fissete da l'arche a crociere bramandesche. 'U sisteme de le cupele minore ha state repigghiete. Le fundaziune de le pelune se fanne vedè 'nzufficiende: pe stu mutive se decidìe de posizionà le mure (quidde cchiù sollecitete da 'u careche) cchiù vecine a le pelune d'a cupele. L'ordine gigande d'a crociere prosegue sus a le pilastre d'u transette e le culonne 'mbra le pilastre furmescene 'n'ordine minore.
Raffaelle non ge tenève nisciuna 'ndenzione de camngià 'a cupele de Bramante: l'aspette esterne d'a chiesera avera essere duminete da 'nu sisteme trabeate a l'andiche, ca vò ccu dice comboste da sostegne vertichele e architrave orizzondele sene l'ause de arche. Jndr'à le deambulatorie e sus 'a facciete, culonne libbere o semiculonne mise 'nguedde a murature sostenène 'na trabeazione doriche; 'a facciete cumme quedde de 'nu tembi classiche, consiste de culonne e timbene (Sandr'Andrea, Mantova|Sand'Andrea]] a Mantova).
Cu 'a navate soje, l'otre torre e 'a facciete colossele, quiste pruggette subranesce quidde d'a prima fase d'a fabbriche, sie pe 'a dimenzione sie pe 'a magnificenze. Certamende 'u pruggette de Raffaelle presende 'nu ritorne a l'imbiande tradizionele a forme de T de l'andiche San Pitre.
Duranne 'a direzione de Raffaelle 'a costruzione de San Pitre avanzò assaje lenda lende. Andonie da Sangallo, successore de Raffaelle (1520), mettì in chiazze le defètte d'u pruggette de Raffaelle jndr'à 'nu famose memoriele.
Stanze jndr'à l'appartaminde papale
'U Pape fece appettà a Raffaelle ttre stanze de l'appartaminde papale 'mbrà 'u 1508 e 'u 1520, cu 'nu sacche de allieve cumme aiute:
De n'otra stanze angore, 'a Stanze de Costandine, Raffaelle ha probabilmende furnite sulamende 'u disegne generele de l'affresche.
Bagnolo Mella
Bagnolo Mella éte 'nu comune tagliáne de 11.375 crestiáne.
Olivola
Olivola éte 'nu comune tagliáne de 145 crestiáne.
Cavagnolo
Cavagnolo éte 'nu comune tagliáne de 2.274 crestiáne.
Civezzano
Civezzano éte 'nu comune tagliáne de 3.111 crestiáne.
Castel Castagne
Castel Castagne (in tagliàne Castel Castagna) éte 'nu comune tagliáne de 552 crestiáne.
Volla
Volla éte 'nu comune tagliáne de 23.249 crestiáne.
Impruneta
Impruneta éte 'nu comune tagliáne de 14.682 crestiáne.
Gera Lario
Gera Lario éte 'nu comune tagliáne de 881 crestiáne.
Selve Marcone
Selve Marcone éte 'nu comune tagliáne de 103 crestiáne.
Bicinicco
Bicinicco éte 'nu comune tagliáne de 1.832 crestiáne.
Maser (TV)
Maser éte 'nu comune tagliáne de 4.824 crestiáne.
Vigevano
Vigevano (Avgèvan jndr'à 'u dialette locale) ète 'nu comune de 61.142 cristiene d'a Provinge de Pavia inderamende condenute jndr'à 'u Parche d'u Ticino.
Cusago
Cusago éte 'nu comune tagliáne de 3.046 crestiáne.
Morsano al Tagliamento
Morsano al Tagliamento éte 'nu comune tagliáne de 2.764 crestiáne.
Cavaion Veronese
Cavaion Veronese éte 'nu comune tagliáne de 4.165 crestiáne.
Sulmona
"Sulmo mihi patria est gelidis uberrimus undis"
- Ovidio
Sulmona éte 'nu comune tagliáne de 27.307 crestiáne.
Economije
Sulmona éte famose assaije pa produzione de le cunfitte, 'nfatte stonne 'nu sbuenne de 'mbrese e de negozie piccinne e granne ca fanne e vendene le cunfitte.
'Mberie
' Mberie (Imperia jndr'à 'u tagliàne; Impêia, Inperia o Inpeia jndr'à 'u ligure) jè 'nu comune tagliàne de 42,109 crestiàne, capeluéche de l'omonime provinge 'n Liguria; ca se iacchene jndr'à Riviere de Ponende, jè nasciute jndr'ò 1923 da l'accorpamende amministrative de Oneglie (Oneglia 'n lènga tagliàne, Ineja 'n lènga ligure) e Puèrte Maurizie (Porto Maurizio 'n lènga tagliàne, U portu 'n lènga ligure), rispettivamende a sinistre e a destre d'u torrende 'Mbere, otre ca de le comune minore de Borgo Sant'Agata, Caramagna Ligure, Castelvecchio di Santa Maria Maggiore, Moltedo Superiore, Montegrazie, Piani, Poggi, Torrazza e Costa d'Oneglia.
Provinge de Rome
'A Provinge de Rome ète na provinge d'u Lazie de 4.161.681 crestiáne. 'A provinge de Rome jè vagnate a sud-ovest da 'u Mar Tirreno e confine a nord cu 'a provinge de Viterbo, a nord-est cu quedde de Rieti, a est cu quedde de L'Aquila e de Frosinone e a sud-est cu quedde de Latina. Jndre a 'u territorije soje se iacchie 'a Cetate d'u Vaticane.
Americhe meridionale
L'Americhe meridionale o Americhe d'u Sud jè 'nu subcontinende ca tène 'a parte meridionale de l'Americhe. Se iacchie pe le 'ndere jndr'ô emisfere occidentale, e jndre 'na bbuèna parte jndr'ô Emisfere australe, fatte eccezziune pè alcune reggione ce se iacchiene a nord de l'Equatore jndr'ô Emisfere boreale. Jè vagnate ad ovest da l'oceane Pacifiche, a nord e ad est da l'Oceane Atlàndeche. L'Americhe settentrionale e 'u mar de le Caraibe se iacchiene a nord-ovest.
L'Americhe d'u Sud ha state accusì chiamate jndr'ô 1507 da le cartografe Martin Waldseemüller e Matthias Ringmann dope ca 'u navigature fiorendìne Amerigo Vespucci, prime jndr'à Europe, suggerì ca 'u continende da picche scuperte non ge fossere le Indie Oriendale, me 'nu Nuève Munne scanosciute a le europee.
Sciugrafije
'U Sud Americhe tène 'a cchiù granna parte d'a reggione sciugrafeche generalmende chiamate Emisfere meridionale, Nuève Munne, Emisfere occidentale, le Americhe o, semplicemende, l'Americhe (a vote jè conziderate cumme nu uniche continende, e 'u Sudameriche 'nu subcontinende). 'U soje territorie se spanne a sud-est d'a frondiere 'mbrà Panamá e Colombie, seconne 'a maggior parte de le fonde. Otre dìcene ca 'u confine s'ha da mette luènghe 'u Canale de Panamá. Quase totte 'u Sudameriche se iacchie sus 'a placche sudamericane. Geopolitecamende le 'ndere state de Panamá (combrese 'u segmende ad est d'u Canale de Panamá) jè generalmende conziderate parte d'u Nordameriche, o comungue de l'Americhe cendrale.
Pure ce assaje de le isole de le Caraibe, 'mbrà cui le Piccele Antille, se iacchiene sus 'a placche caraibice, le isole de Aruba, Barbados, Trinidad e Tobago facene parte d'a reggione settentrionale d'a piattaforme continendale sudamericane. Le Antille Olannese e le isole prospicienti al Venezuela si trovano lungo le coste del Sud America. Sceopolìtecamènde le statère 'nzulare e le territore d'oltremare de le Caraibe sonde generalmende conziderate facende parte d'u Nord Americhe. Le naziune d'u Sud Americhe ca se affacciane sus a 'u Mare de le Caraibe ('mbrà cui Colombie, Venezuela, Guyane, Suriname e Guiane Frangese) sonde pure chiamate Sud Americhe caraibeche. Otre isole d'u continende sonde le Galápagos, l'Isole de Pasqua (jndr'à Oceanie, me jedde sonde appartenende a 'u Cile), l'Isole de Robinson Crusoe, Chiloé e 'a Terre d'u Fuèche.
Jndre quiste continende se iacchiene le cchiù ìrte cascate d'u munne, 'u Salte Angel jndr'ô Venezuela, e 'u cchiù granne fiume 'n termine de portate d'acque, 'u Rio de le Amazzone, e 'a cchiù luènghe catene monduose, le Ande ('a cui cime cchiù elevate jè l'Aconcagua cu 6.962 metre sus a 'u levelle d'u mare), 'u deserte cchiù secche, 'u deserte de Atacama, 'u cchiù granne vosche chiovose, l'Amazzonie, 'a cchiù ìrte capitale, La Paz jndr'à Bolivia, 'u cchiù ìrte laghe commerciale navegabbele, 'u Laghe Titicaca, e 'a cetate cchiù meridionale d'u munne, 'a cetate de Puerte Toro jndr'ô Cile.
Le prengepale risorse minerarie sonde ore, argende, rame, ferre, stagne e petrolie. 'U Sudameriche jè 'a patrie de assaje specie animale uniche, 'mbrà cui lama, anaconde, piranha, giaguare, vigogne e tapire. Le foreste de l'Amazzonie comungue tènene 'nu assaje elevate levelle de biodiversità.
'U paise de granne luènghe cchiù granne d'u Sudameriche, sie 'n termine de superficie ca de populazzione, jè 'u Brasile, seguite da l'Argendine. Le reggione ca formane quiste continende sonde le State andine, 'a Guiane, 'u Cone Sud e 'u Brasile.
Clime
L'Americhe d'u Sud tène 'na granna varietà de clime: quidde calde umide d'a foreste pluviale amazzoniche, quidde fredde secche d'a Patagonie, quidde aride d'u deserte de Atacama, quidde vendose gelide d'a Terre d'u Fuèche. Quiste da:
Storie
Inoltre, alcune studie onne misse n'evidenze de le differenze geneteche 'mbrà le paleoinde sudamericane e nordamericane: le prime cu tratte e lineamende cchiù australoide, le seconne cu tratte cchiù mongoloide. Chiste elemende onne combortate l'adesione de alcune recercatore a l'ipotese de 'nu popolamende autonome de l'Americhe d'u Sud, non cchiù accussì da 'u nord, bensì cu ipotese de arrive da l'Australie.
Timbe precolombiane
'A prime prove de l'esistenze de prateche agricole jndr'ô Sud Americhe risalgone a cirche 'u 6500 a.C., quanne patate, fasule e diaulìcchie comingiarene ad essere cultivate cumme prodotte alimendare jndre reggione prossime a 'u bacine amazzoniche. Otre elemende ('mbrà cui ceramiche) onne demostrate ca 'a manioche, prodotte alimendare diffuse pure ôsce, venève già cultivate jndr'ô 2000 a.C.
Jndr'ô corse d'a granne epoche migratorie, e specialmende dope 'a scuperte de l'agricolture, le andiche colonizzature americane se spannerone jndre reggione e jndre aree ritenute cchiù favorevole a 'u lòre sviluppe e a 'u lòre stile de vite. Jndre 'na situazione de isolamende durate millenne respette a le società d'u Vècchie Munne, le popule americane facerene culture origgenale e autonome, tande da presendà dò rivoluzione neoliteche scucchiáte, une jndr'à Mesoameriche e l'otre jndre Ande jndr'ô Sudameriche ca onne date origgene a cendinaie de civiltà distinde.
'A prime civiltà s'aví sviluppate a Norte Chico, luènghe 'a coste peruviane. Quèdde Museche ha state 'a prengepale civiltà indigene jndre quèdde ca jè ôsce 'a Colombie.
'Mbortande culture pre-colombiane fùrene: le Moche (100 a.C. – 700 d.C., presse 'a coste settentrionale d'u Perù); Tiahuanaco (100 a.C. – 1200 d.C., jndr'à Bolivie); Cañari (jndre reggione cendre-meridionale de l'Ecuador), Paraca e Nazca (400 a.C. – 800 d.C., Perù); Wari o 'Mbere Huari (600 – 1200, jndr'ô Perù cendre-settentrionale); le 'Mbere Chimu (1300 – 1470, sus 'a coste peruviane settentrionale); le regne Chachapoya e Aymaran (1000 – 1450, jndr'à Bolivie e jndr'ô Perù meridionale).
'A civiltà Inca hagghie dominate 'a reggione de le Ande da 'u 1438 a 'u 1533.
'A decolonizzaziune
Jndr'ô corse d'u 1808 le pressione de le 'mberatore frangise Napoleone purtarene a 'na serie de evende ca facerene devendà angore de cchiù grave 'a già combromesse situaziune spagnole. Carlo IV de Spagne abdicò a 'u trone 'n favore d'u figghie Ferdenànde VII, 'u 19 màrze 1808 dope le mote de Aranjuez, e cchiù nnande, 'u 5 magge 1808 'a Spagne de Carlo IV e de 'u figghie soje fù costrette a lassà 'u trone a Napoleone ca misse 'u frate soje, Gesèppe I, cumme 'u nuève re de Spagne. Quiste hagghie provocate 'na reaziune popolare jndr'à Spagne ca jè canosciute cumme 'a 'Uerre de 'ndependenze spagnole ca, tande jndr'à Spagne ca jndr'à Americhe, porte a quagghià de le commissiune reggionale ca promossere 'a lotte condre le 'nvasure frangise a 'u fine de reportà a 'u legittime monarche 'u trone. Tuttavie, assaje de quèste commissiune venène viste cu sospette da le autorità spagnole, temenne ca putessere essere file-frangise. De quiste periode fùrene 'mbortate le aziune de Andonie Nariño a Bogotà (ca avéve pubblecate 'a Dechiarazziune de le diritte de l'omme e d'u cittadine), 'u movimende de Juan Picornell, 'a congiure de Manuel Gual e José María España, e 'u fallimende militare d'a spediziune de Francisco de Miranda jndr'ô Venezuela.
Uerre de 'Ndependenze
'U processe d'a Uerre de 'ndependenze ispanoamericane aví inizie cu 'a Rivoluzione de La Paz jndr'ô 1809 jndre l'Ìrte Perù e aví fine cu 'a prese d'a fortezze d'u Callao jndr'ô 1826.
Jndr'ô 1817 'u generale José de San Martín passe attraverse le Ande pè scè 'n battagghie condre le realiste jndr'ô Cile e successivamende scè verse Lima, cu 'u fine de squascià 'u cendre d'u putere spagnole. 'A spediziune aví subite perdite grave assaje cause le situazziune estreme jndre cui s'aví iacchiute ad agì: l'altezze medie de le picche monduose situate 'mbrà le 3.000 e le 4.800 metre, le malattie, 'a larghezze medie de le strade (quacche vote pure de sule 30 cm), 'a temberature ca scennève 'mbrà le -15 e le -20 grade durande 'a notte hagghie fatte 'n mode ca de le 5.400 omme ca combonevane l'esercite, ben 300 sonde muèrte luènghe 'a strade. Arrevàrene sule 5.000 ciuccie de le 9.200 partite, e 500 cavalle de le 1.500 iniziale. Ad 'u stesse timbe San Martin stave a dirige le 6 colonne ca passarene attraverse le mondagne jndre deverse punde, cu l'obiettive de 'ncasinà e de spannere le forze realiste. Quanne jidde arrive jndr'ô Cile, l'esercite de le patriote sotte 'u comanne d'u stesse San Martín, trionfe jndr'à battagghie de Chacabuco. Cu quèste battagghie se inizie a scrìvere 'a storie de l'emancipazziune d'u Sudameriche. Quiste aziune ha state combletate da parte de le aziune militare fatte partì da 'u liberatore Simón Bolívar jndr'ô nord d'u continende, ca arrive a 'na decisive vittorie jndr'à battagghie de Boyacá.
'U case d'u Brasile
'Nu atte 'ndispensabbele pè face venè fore 'u Brasile cumme 'nu State nazienale fù 'a creazione, dope le 'uerre napoleoneche, d'a capitale a Rio de Janeiro facende pigghià accusì a jidde 'u status de regne d'u Brasile, 'nu regne jndr'ô Regne Aunìte de Purtugalle, Brasile e Algarve (1807 – 1821). A 'u sparèscere pacificamende de quiste regne face seguite le 'Mbere d'u Brasile. Le 'ndependenze fù proclamate jndr'ô 1822 da 'u figghie d'u re d'u Purtugalle. Don Pedro I d'u Brasile stabilì 'na monarchie costituzionale fine a quanne fù proclamate 'a repubbleche jndr'ô 1889.
Vendesime sèchele
Jndr'ô corse d'u vendesime sèchele jndr'ô Sudameriche se insediarono deverse dittature e 'nghianarene a 'u potere assaje omme forte. Ma verse 'a fine d'u sèchele 'a maggior parte d'u continende de fatte ere rette da guverne elette democratecamende, pure ce non ge se venène a stabilì jndre totte le case istituzione de carattere durature. 'U sviluppe economeche de Argendine, Brasile, e Uruguay condrebbuì a l'inizie d'u ‘900 a fà venè 'nu granne numere de immigrate, prengepalmende proveniende da Europe e Asie.
Sule jndre 'na mesure assaje cchiù piccenne 'a nuève junele migratorie 'nderessò 'u reste d'u continende, mendre otre aree ne fùrene totalmende escluse. 'U Canale de Panamá apirte jndr'ô 1914 aví avute 'nu 'mbattte economeche-sociale assaje notevole pè 'u Sudameriche.
'A Uerre d'u Chaco (1932 – 1935) combattute 'mbrà 'a Bolivie e 'u Paraguay pè 'u condrolle d'u fiume Paraguay, aví fine cu 'a vittorie de quiste urteme. Fù 'na uerre 'mbrà dò de le paise ca erene 'mbrà le cchiù povere d'u Sudameriche luènghe totte 'u ‘900.
Durande 'a Prime e 'a Seconne uerre mundiale, 'u continende remase a 'u secure da le junele distruttive ca avéve colpite Europe, Asie e Africa, e de fatte quiste porte 'na nuève junele migratorie de migliaie de profughe. Cu 'a fine d'u conflitte, 'u 30 abbrile 1948, se funne l'Organizzaziune de le State Americane a Bogotá. 'U 9 abbrile ere state assassenate 'u leader popolare Jorge Eliécer Gaitán sembre a Bogotá, ca portò 'a Colombie a 'nu conflitte politeche ca dure pè totte 'u reste d'u sèchele.
'A uerre fredde aví conseguenze segnefecative sus a 'u suole americane. Jndr'ô prime semestre d'u 1960 'a rivoluzione comuniste a Cuba, guidate da Fidel Castro e Che Guevara aví purtate 'a politeche d'u paise verse l'Unione de le Repubbleche Socialiste Sovietiche (URSS), devenende 'nu alleate 'ncondizziunate a scapite de le 'nderesse geostrateggeche de le State Aunìte. Se pose accussì 'nu forte blocche economeche a l'isole. 'Mbrà le anne sessande e settande alcune guverne, jndr'à Argendine, Brasile, Cile, Uruguay, fùrene allondanate o rovesciate da 'na serie de dittature non allineate.
Cu 'a fine d'a Uerre Fredde, e cu 'a cadute d'u mure de Berline, 'u continende hagghie viste l'avvende d'u neoliberisme, 'nu 'nzieme de proposte politeche-economeche cu l'accende sus 'a lìbbere circolazziune de le capitale e 'a privatizzaziune de le 'mbrese pubbleche. A quiste processe condribbuirene 'a Banche Mundiale, l'Organizzazione Mundiale d'u Commercie e 'u Funne Monetarie 'Ndernaziunale (FMI).
Economije
L'economije sudamericane jè state caratterizzate jndre quiste urteme decennie da 'na vasce crescite e 'na vasce combetitività respette a le assaje cchiù dinamiche mercate emergende de Cine e Indie. Tuttavie a partì da 'u 2004 se jè verificate 'nu assaje granne aumende d'a crescite d'u PIL e pure d'a combetitività. Se sonde viste accussì granne differenze reggionale e 'na accenduate disparità jndr'à destrebuzione d'u reddite. 'A parte cchiù granna d'a ricchezze jè concendrate jndre mane de 'na minoranze d'a populazzione, mendre miglione de crestiáne onne pruvate levelle de luàmende ca arrivane, 'n case estreme, ad 'a povertà assolute. 'U divarie economeche 'mbrà ricche e povere, jndr'à maggior parte de le naziune d'u Sudameriche, jè conziderate assaje cchiù ìrte respette ad 'a medie de le paise de le otre continende. Jndr'ô Venezuela, Paraguay, Bolivie e assaje otre paise sudamericane, 'u 20% d'a populazzione cchiù ricche tène cchiù d'u 60% d'a ricchèzze naziunale, mendre 'u 20% d'a populazzione cchiù povere ne tène mene d'u 5%.
Quiste realtà però non g'è auguale pè totte 'u Sudameriche 'nfatte stè 'nu gruppe de paise chiamati “d'u Cone Sud” (Argendine, Brasile meridionale, Cile e Uruguay) presendane 'ndicatore socie-economeche cchiù positive e tasse cchiù elevate de HDI da classefecarle jndr'à categorije de le elevate. 'N particolare 'u Cile, l'Argendine e l'Uruguay onne da essere conziderate cumme paise chienamende sviluppate cu vasce tasse de povertà e reddite medie-ìrte e le lòre capitale tènène 'ndicatore socie-economeche assaje simile ad alcune cetate europee cumme Meláne, Madrid e Lisbona. Attualmende le fatture ca comblicane n'otra crescite de l'economije sudamericane e 'u spanneminde de le soje prodotte sus a le mercate 'ndernaziunale sonde 'a classe deregende ca sostene 'u status quo, le 'nderferenze politeche de otre paise occidendale, e 'na ccihù picche combetitività sus a 'u piane de le prizze e jndre termine de produttività respette a le prengepale combetitore (in primis 'a Cine).